1992—1995 YILLARDA ZARAFShON-UChQUDUQ MINTAQASINI IJTIMOIY-IQTISODIY JIHATDAN JADAL RIVOJLANTIRISh VA NAVOIY KON-METALLURGIYA KOMBINATI KORXONALARINING IShINI BARQARORLAShTIRIShNI TA’MINLASh TADBIRLARI HAQIDA

Hozirgi vaqtda markaziy Qizilqumda qimmatbaho va nodir metallar, fosforitlar, kvars va kvars-polevoshpat qumlari, qurilish va pardozbop toshlarning yirik mineral-xomashyo bazasi yaratildi, qisqa muddat ichida volfram, vanadiy konlarini tayyorlashning geologik istiqbollari aniqlandi. Bu hol mavjud kon-qazish korxonalarini yanada kengaytirish va yangilarini qurish, bu mintaqada yashovchi aholining ijtimoiy sharoitini yaxshilash va farovonligini oshirish uchun real sharoit yaratadi. Lekin moddiy-texnika ta’minotidagi, materiallar, asbob-uskunalar, kimyoviy reagentlar yetkazib berishdagi uzilishlar Muruntov karyerini rivojlantirishni, 1992-yilda oltin chiqarish bo‘yicha davlat buyurtmasini bajarishni, Uchquduq shahrida zavod qurilishidagi qurilish-montaj ishlarini va Zarafshon, Navoiy shaharlarida gidrometallurgiya korxonalarini qayta qurishni xavf ostiga solib qo‘ydi. Ijtimoiy sohadagi obyektlarni rivojlantirish ham kechikmoqda.
 Vazirlar Mahkamasi qaror qiladi:
 1. Belgilansinki, Navoiy kon-metallurgiya kombinatiga davlat buyurtmasiga muvofiq u realizatsiya qilgan oltinning 40 foizi miqdorida va belgilangan topshiriqdan ortiq topshirgan oltin uchun tushgan foydaning 80 foizi miqdorida valyuta mablag‘lari o‘tkaziladi.
 2. “Qizilqumkamyobmetalloltin” konserni ixtisoslashtirilgan loyihalash tashkilotlarini jalb etgan holda 1992-yilda Oqjetpes, Kosmanachi va Visokovoltnoye konlarining tarkibida kumush bo‘lgan manbalarini qayta ishlash yo‘naltirishning maqsadga muvofiqligini texnikaviy-iqtisodiy jihatdan asoslab bersin, kumushning sotiladigan narxini qayta ko‘rib chiqsin.
 3. O‘zbekiston Respublikasi Davlat geologiya va mineral resurslar qo‘mitasi:
 “O‘zdavkimyo” konserni bilan birgalikda 1992-yilda Jeroy-Sardara fosforit ma’danlarini sanoat jihatidan texnologiya sinovini o‘tkazib fosfat o‘g‘itlari olsin. Sinov ijobiy natija bersa “O‘zdavkimyo” konserni O‘zbekiston Respublikasining taraqqiyot istiqbolini belgilash qo‘mitasi bilan kelishgan holda manfaatdor tashkilotlarni jalb etib, 1992-yilning ikkinchi yarmida yiliga 300—350 ming tonna konsentrat ishlab chiqaradigan kon va boyitish fabrikasini loyihalashtirishga kirishsin.
 1992-1993-yillarda Jeroy kvars qumlari konini razvedka qilib, uning zaxiralarini 4 mln. tonnadan 20 mln tonnaga yetkazsin.
 4. O‘zbekiston Respublikasi Hukumati hamda sobiq SSSR Atom energetikasi va sanoati vazirligi tomonidan 1991-yilning iyun oyida Markaziy Qizilqumning mineral resurslarini sanoat jihatidan o‘zlashtirishni jadallashtirishning birgalikda ishlab chiqilgan istiqbol Dasturi tasdiqlanganligi ma’lumot uchun qabul qilinsin.
 5. “Sredazgazprom” ishlab chiqarish birlashmasi, “Sredazneftegazstroy” ishlab chiqarish-qurilish-montaj birlashmasi 1992-yilning dekabrida Zarafshon shahriga gaz yetkazib beruvchi tarmoq gaz quvurlarini yotqizishni ta’minlasin.
 6. “O‘zshartnomasavdo” “Sredazgazprom” ishlab chiqarish birlashmasi va “O‘rtaosiyoneftgazqurilish” ishlab chiqarish qurilish-montaj birlashmasiga 1992-yilning birinchi yarmida, ilovaga* muvofiq, gaz yetkazib beruvchi tarmoq gaz quvurlari yotqizish uchun moddiy-texnika resurslarini ajratsin.
 7. “O‘rtaosiyoneftgazqurilish” ishlab chiqarish-qurilish-montaj birlashmasi, “O‘zshartnomasavdo” 1992-yilga ajratilgan neft asortimentidagi quvurlarning 2,8 ming tonnasini Zarafshon shahriga gaz yetkazib beruvchi tarmoq gaz quvurlarini yotqizish uchun yetkazib berishni nazarda tutsin.
 8. Mazkur qarorni bajarishni ta’minlash yuzasidan ilova* qilinayotgan tadbirlar tasdiqlansin.
 9. Respublika vazirliklari, konsernlari, loyihalash va boshqa tashkilotlari har yilning may oyida mazkur qarorning qanday bajarilayotganligi haqida O‘zbekiston Respublikasining taraqqiyot istiqbolini belgilash qo‘mitasiga umumlashtirish va Vazirlar Mahkamasiga ma’lum qilish uchun axborot bersin.